**Z A P I S N I K**

8. SKUPŠČINE TRENERSKE ORGANIZACIJE (TO) TENIŠKE ZVEZE SLOVENIJE (TZS),

**ki je** **bila v soboto, 2.12.2017 s pričetkom ob 18.00 uri v TC Millenium, Ljubljana.**

**Dnevni red:**

1. Otvoritev in izvolitev organov skupščine
2. Poročila IO TO TZS, NO TO TZS, Disciplinske komisije TO TZS
3. Razrešitev organov TO TZS
4. Imenovanje članov volilne komisije
5. Predstavitev programa TO TZS 2017-2020
6. Glasovanje za predsednika TO TZS 2017-2020
7. Glasovanje za člane IO TO TZS 2017-2020
8. Razno

Verifikacijska komisija pove, da je ob pričetku Skupščine ob 18.00 uri, prisotnih manj od potrebne polovice članov Trenerske organizacije (TO), zato se Skupščina prestavi za 30 minut. Člani verifikacijske komisije ob 18.30 uri poročajo, da je prisotnih 29 članov TO. To je več kot potrebnih 10 članov kot veleva statut.

**Ad 1) Otvoritev in izvolitev organov skupščine**

Član IO TO TZS Gregor Šenica pozdravi vse prisotne člane in predlaga izvolitev delovnega predsedstva in verifikacijske komisije v naslednji sestavi:

Predsednik delovnega predsedstva: Uroš Brinovec

Član verifikacijske komisije: Svetla Božičnik

Član verifikacijske komisije: Gregor Repina

Overitelj zapisnika: Svetla Božičnik

Overitelj zapisnika: Gregor Repina

Zapisnikar: Andrej Hovelja

Predsednik delovnega predsedstva se članom zahvali in prevzame vodenje skupščine.

ZA: 29 PROTI: 0 VZDRŽANI: 0

**Sklep Ad 1) Organi skupščine so soglasno izvoljeni.**

**Ad 2) Poročila IO TO TZS, NO TO TZS, Disciplinske komisije TO TZS**

Poročila omenjenih organov TO TZS so bila z elektronsko pošto posredovana vsem članom TO TZS. Navzoči člani so z njimi seznanjeni. Razprave ni bilo. Predsednik delovnega predsedstva, da na glasovanje potrditev vseh poročil organov TO TZS.

ZA: 29 PROTI: 0 VZDRŽANI: 0

**Sklep Ad 2) Poročila IO TO TZS, NO TO TZS, Disciplinske komisije TO TZS so soglasno sprejeta.**

**Ad 3) Razrešitev organov TO TZS (IO, NO, Disciplinska komisija)**

Predsednik delovnega predsedstva, da na glasovanje razrešitev organov TO TZS.

ZA: 29 PROTI: 0 VZDRŽANI: 0

**Sklep Ad 3) Organi TO TZS (IO, NO, Disciplinska komisija) so soglasno razrešeni.**

**Ad 4 ) Imenovanje članov volilne komisije**

Predsednik delovnega predsedstva, da na glasovanje imenovanje članov volilne komisije v naslednji sestavi:

Član volilne komisije: Svetla Božičnik

Član volilne komisije: Gregor Repina

ZA: 29 PROTI: 0 VZDRŽANI: 0

**Sklep Ad 4) Za člana volilne komisije sta soglasno potrjena Svetla Božičnik in Gregor Repina.**

**Ad 5) Predstavitev programa TO TZS 2017-2020**

Predsednik delovnega predsedstva preda besedo edinemu kandidatu za vodenje TO TZS, Gregorju Šenici, da predstavi program za obdobje 2017-2020. Gregor Šenica se zahvali ekipi s katero je deloval v preteklem mandatu in se usmeri v prihodnost v kateri bomo nadaljevali s kakovostnimi trenerskimi konferencami, seminarji in delavnicami ter aktivnostmi v zvezi z usposabljanji trenerskega kadra A, B,C,D. Na tem področju je v letu 2018 načrtovano s strani dr. Aleša Filipčiča izvesti dve usposabljanji za trenerja D in po eno usposabljanje za trenerja C in B. Omeni tudi novi Zakon o športu in ureditve financiranja s strani ESS.

Nadalje se obeta ponatis ITF Priročnika za teniške trenerje, prevod, tisk in izdaja ITF knjige Coaching beginner and intermediate tennis players

Članstvo v TO TZS bo še naprej svojim članom omogočalo ugodnosti na vsakoletnih trenerskih konferencah in delavnicah, dostop do ITF I-coacha, posnetke trenerskih konferenc (TO TZS, ITF, TE). Omeni možnost nabave opreme za trenerje pod ugodnejšimi pogoji ter pozove trenerje za povratno informacijo kaj želijo.

Ideja je tudi, da bi proizvajalci teniške opreme v bodoče predstavili svoje novosti zainteresirani trenerski skupini.

Zagnan Facebook profil TO TZS pa se bo razvijal še naprej.

Člani IO TO TZS se bodo tudi v bodoče udeleževali svetovnih (ITF) in evropskih konferenc (TE), na katerih se pridobiva nabor in kontakti potencialnih predavateljev z namenom nastopa na domačih konferencah.

Na področju administracije in finančnega servisa Šenica omeni zgledno sodelovanje s pisarno TZS, katerega si želi tudi v bodoče.

Za konec pa si želi še več aktivnega sodelovanja in vključevanja v razprave na relaciji SO TZS – TO TZS – pisarna TZS.

**Sklep Ad 5) Pod omenjeno točko ni bilo glasovanja.**

**Ad 6) Glasovanje za predsednika TO TZS 2017-2020**

Predsednik delovnega predsedstva da na glasovanje točko o imenovanju Gregorja Šenice za predsednika TO TZS za obdobje 2017-2020.

ZA: 29 PROTI: 0 VZDRŽANI: 0

**Sklep Ad 6) Gregor Šenica je s strani članov izbran za predsednika TO TZS za obdobje 2017-2020. Sklep je soglasno sprejet.**

**Ad 7) Glasovanje za organe TO TZS 2017-2020**

Gregor Šenica se članom TO TZS zahvali za izkazano podporo in predstavi novo kadrovsko zasedbo za prihodnje obdobje v naslednji sestavi:

**IO TO TZS:**

Gregor Šenica (predsednik)

Tomaž Berendijaš (podpredsednik)

Maja Matevžič (članica)

Jernej Jakopina (član)

Miha Markovič (član)

Goran Jelen (član)

Andrej Hovelja (član)

**NO TO TZS:**

Marko Tekavec

Blaž Weiss

Vinko Hajtnik Murko

**Disciplinska komisija TO TZS:**

Roman Veras

Luka Hazdovac

Škrjanc Marko

Namestnika disciplinske komisije:

Luka Verhovec

Miran Kotnik

Tajnika TO TZS zaradi racionalizacije poslovanja ni.

ZA: 29 PROTI: 0 VZDRŽANI: 0

**Sklep Ad 7) Organi TO TZS v omenjeni sestavi so potrjeni. Sklep je soglasno sprejet.**

**Ad 8) Razno**

Predsednik delovnega predsedstva odpre razpravo vezano na novi Zakon o športu in obiskih inšpekcije v teniških klubih. Šenica pravi, da inšpektor po zagotovilih inšpektorata naprej preverja usposobljenost trenerjev in nato veljavnost licenc za tekoče leto. Uradno pojasnilo glede sprememb v novem Zakonu o športu, ki jih le ta prinaša, bo posredovan klubom in trenerjem naknadno. Samo licenciranje je opredeljeno v Pravilniku o licenciranju trenerjev tenisa TO TZS, ki v drugem členu navaja, da je licenca veljavna eno leto (1.1. – 31.12.)

V razpravo se vključi Tomaž Berendijaš (ŽTKMB), ki potrdi besede Šenice.

Novi zakon o športu navaja, da mora imeti trener z najnižjo stopnjo usposobljenosti ob sebi, na igrišču trenerja z višjo stopnjo usposobljenosti. Izrazi se pomislek ali je to v vseh klubih sploh izvedljivo.

Predsednik delovnega predsedstva zaključi skupščino in se zahvali članom TO TZS za udeležbo na skupščini.

**Sklep Ad 8) Pod omenjeno točko ni bilo glasovanja.**

Seja je bila zaključena ob 19:10 uri.

**Predsednik delovnega predsedstva:**

Uroš Brinovec

**Zapisnikar:**

Andrej Hovelja

**Overitelja zapisnika:**

Svetla Božičnik

Gregor Repina

Ljubljana 20.12.2017